CELEX: 31988D0161
Language: el
Date: 1988-01-27 00:00:00
Title: 88/161/ΕΟΚ: Απόφαση της Επιτροπής της 27ης Ιανουαρίου 1988 σχετικά με μια συντονισμένη δράση για την προώθηση των προϊόντων αλιείας στην Ομοσπονδιακή Δημοκρατία της Γερμανίας (Το κείμενο στην γερμανική γλώσσα είναι το μόνο αυθεντικό)

Avis juridique important

|

31988D0161

88/161/ΕΟΚ: Απόφαση της Επιτροπής της 27ης Ιανουαρίου 1988 σχετικά με μια συντονισμένη δράση για την προώθηση των προϊόντων αλιείας στην Ομοσπονδιακή Δημοκρατία της Γερμανίας (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 072 της 18/03/1988 σ. 0046 - 0049

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 27ης Ιανουαρίου 1988  σχετικά με μια συντονισμένη δράση για την προώθηση των προϊόντων αλιείας στην Ομοσπονδιακή Δημοκρατία της Γερμανίας  (Το κείμενο στη γερμανική γλώσσα είναι το μόνο αυθεντικό)  (88/161/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 4028/86 του Συμβουλίου της 18ης Δεκεμβρίου 1986 σχετικά με τις κοινοτικές δράσεις για τη βελτίωση και την προσαρμογή των διαρθρώσεων του τομέα της αλιείας και της υδατοκαλλιέργειας (1), και ιδίως το άρθρο 32 παράγραφος 1,  Εκτιμώντας:  ότι πληροφορίες στον τύπο για την παρουσία νυμφών νηματωδών στα ψάρια, τον Ιούλιο του 1987, προκάλεσαν απότομη πτώση της κατανάλωσης ψαριών στη Γερμανία·  ότι λόγω της κατάστασης αυτής, η οποία οφείλετο στην ανεπαρκή ενημέρωση, οι γερμανικές αρχές έλαβαν διάφορα μέτρα προκειμένου να αποκαταστήσουν την εμπιστοσύνη του καταναλωτή και να ανακόψουν τις επιπτώσεις της κρίσης·  ότι ένα από τα μέτρα αυτά συνίσταται σε μια εκστρατεία προώθησης της κατανάλωσης ψαριού που προορίζεται αφενός μεν να υποκαταστήσει την αρνητική επίπτωση, που προκλήθηκε από μια παραποιημένη παρουσίαση από τα μέσα μαζικής ενημέρωσης, με μια δελεαστική εικόνα του ψαριού ως είδους διατροφής και αφετέρου να επαναδραστηριοποιήσει τη διάθεση του καταναλωτή προκειμένου να καταναλώνει το προϊόν αυτό·  ότι μια τέτοιου είδους δράση εμπίπτει στο πεδίο εφαρμογής του τίτλου ΙΧ του κανονισμού (ΕΟΚ) αριθ. 4028/86 αλλά ότι δεν μπορεί να γίνει χρήση των διατάξεων αυτών λόγω της έλλειψης των λεπτομερειών εφαρμογής·  ότι μια τέτοια δράση μπορεί να αποτελέσει συντονισμένη δράση κατά την έννοια του άρθρου 32 παράγραφος 1 τρίτη περίπτωση του κανονισμού (ΕΟΚ) αριθ. 4028/86 και πρέπει να της παρασχεθεί κοινοτική χρηματοδοτική συνδρομή·  ότι, κατ' αναλογία προς τις διατάξεις των άρθρων 29 και 30 του κανονισμού (ΕΟΚ) αριθ. 4028/86, πρέπει να καθορισθεί η συνδρομή αυτή στο 50 % των δαπανών που λαμβάνονται υπόψη για μια συνδρομή, οι οποίες καλούνται στο εξής «επιλέξιμες δαπάνες» και ότι οι πληροφορίες που παρασχέθηκαν από τις γερμανικές αρχές επιτρέπουν να καθορισθεί το ανώτατο ποσό της συνδρομής αυτής σε 241 600 ECU·  ότι είναι απαραίτητο να καθορισθούν οι γενικοί όροι υλοποίησης της συντονισμένης αυτής δράσης καθώς και οι όροι που πρέπει να ισχύουν για τη χορήγηση της κοινοτικής χρηματοδοτικής συνδρομής·  ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Επιτροπής Διαρθρώσεων της Αλιείας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Θεσπίζεται συντονισμένη δράση για την προώθηση των προϊόντων της αλιείας στη Γερμανία, που καλείται στο εξής « συντονισμένη δράση». Οι λεπτομέρειες για τη συντονισμένη αυτή δράση αναφέρονται στο παράρτημα Ι.  2. Η Επιτροπή μπορεί να παράσχει χρηματοδοτική συνδρομή για την εφαρμογή της συντονισμένης δράσης. Η δράση αυτή συνίσταται σε επιδότηση κεφαλαίου, που ανέρχεται στο 50 % των «επιλέξιμων δαπανών» και σε ένα  ανώτατο ποσό 241 600 ECU, η οποία χορηγείται με τους όρους που καθορίζονται στο παράρτημα ΙΙ.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 27 Ιανουαρίου 1988.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 376 της 31. 12. 1986, σ. 7.  ΠΑΡΑΡΤΗΜΑ Ι  Συντονισμένη δράση για την προώθηση των προϊόντων αλιείας στην Ομοσπονδιακή Δημοκρατία της Γερμανίας  I. ΓΕΝΙΚΟΣ ΣΤΟΧΟΣ  Αποκατάσταση της θετικής εικόνας του ψαριού ως είδος διατροφής υψηλής ποιότητας και προώθηση της κατανάλωσης των προϊόντων αυτών.  II. ΖΩΝΗ ΤΗΝ ΟΠΟΙΑ ΚΑΛΥΠΤΕΙ Η ΔΡΑΣΗ  Το έδαφος της Ομοσπονδιακής Δημοκρατίας της Γερμανίας.  III. ΥΠΕΥΘΥΝΟΣ ΤΟΥ ΕΡΓΟΥ  Fischwirtschaftliches Marketing-Institut (FIMA) (Ινστιτούτο εμπορίας των προϊόντων της αλιείας) - Am Baggerloch 1, D-2850 Bremerhaven-Fischereihafen.  IV. ΧΡΟΝΟΔΙΑΓΡΑΜΜΑ  Η συντονισμένη δράση προβλέπεται για την περίοδο από τα μέσα Νοεμβρίου 1987 έως το τέλος Μαρτίου 1988.  V. ΠΡΟΒΛΕΠΟΜΕΝΕΣ ΕΝΕΡΓΕΙΕΣ  1. Τύπος και δημόσιες σχέσεις  Προβλέπονται διάφορες ενέργειες που θα απευθύνονται στον τύπο, τους ειδικευμέννους κύκλους ή το κοινό (υπηρεσίες τύπου, ενημερωτικό υλικό, «ημέρες του ψαριού» κλπ.).  2. Διαφήμιση  Θα οργανωθεί στην τηλεόραση και στον τύπο διαφημιστική εκστρατεία υπέρ του ψαριού. Επιπλέον, θα παρασχεθεί μια συνδρομή σε ενέργειες διαφήμισης σε περιφέρειες που θα πραγματοποιήσουν επαγγελματικές οργανώσεις του τομέα του ψαριού.  3. Ενημερωτικό φυλλάδιο  Πρόκειται να εκδοθεί σε 250 000 αντίτυπα ένα φυλλάδιο «Οι 1 000 όψεις του ψαριού», για την αποκατάσταση της εμπιστοσύνης του καταναλωτή με οικονομικά, διαιτητικά και μαγειρικά θέματα σχετικά με το ψάρι.  VI. ΧΡΗΜΑΤΟΔΟΤΙΚΕΣ ΕΚΤΙΜΗΣΕΙΣ  1.2.3,4 //  //  //  // Ενέργειες   // Συνολικό  προβλεπόμενο κόστος   // Κοινοτική συνδρομή   // 1.2.3.4 //  // (ECU) (1)   // ECU   // %   //    //   //  //   // 1. Τύπος και δημόσιες σχέσεις   //   //   //   // 1.1. Περιηγήσεις δημοσιογράφων   // 14 500   // 7 250   // 50  // 1.2. Υπηρεσία τύπου   // 24 200   // 12 100   // 50  // 1.3. Ενημερωτικό υλικό   // 9 700   // 4 850   // 50  // 1.4. Δικαιώματα συγγραφέων   // 4 900   // 2 450   // 50  // 1.5. Δημόσιες εκδηλώσεις   // 48 300   // 24 150   // 50  // 2. Διαφήμιση   //   //   //   // 2.1. Εκστρατείες στις περιφέρειες   // 19 400   // 9 700   // 50   // 2.2. Εθνική εκστρατεία   // 265 600   // 132 800   // 50   // 3. Ενημερωτικό φυλλάδιο   // 96 600   // 48 300   // 50   //  //   //   //   // Σύνολο   // 483 200   // 241 600   // 50   //    //   //   //  (1) Η κατανομή μεταξύ των διαφόρων ενεργειών είναι ενδεικτική.  ΠΑΡΑΡΤΗΜΑ ΙΙ  Όροι χορήγησης της χρηματοδοτικής συνδρομής  1. Η χρηματοδοτική συνδρομή που προβλέπεται στο άρθρο 1 της παρούσας απόφασης, η οποία καλείται στο εξής «συνδρομή», αφορά τις ενέργειες που αναφέρονται στο παράρτημα Ι, οι οποίες καλούνται στο εξής «ενέργειες».  2. Οι επιλέξιμες δαπάνες συμπεριλαμβάνουν όλες τις δαπάνες, που είναι ατελώς ανακτήσιμες και απαραίτητες προκειμένου να πραγματοποιηθούν κανονικά οι ενέργειες. Δεν περιλαμβάνουν τις αποδοχές ή τις δαπάνες ατόμων που απασχολούνται στον οργανισμό που ευθύνεται για το έργο.  3. Οι εθνικές αρχές εγγυώνται τη χρηματοδότηση του τμήματος των δαπανών που δεν καλύπτονται από τη συνδρομή.  4. Η συνδρομή θα χορηγηθεί μόνο υπό τον όρο να αποπερατωθούν οι ενέργειες στις προθεσμίες που προβλέπονται στο παράρτημα Ι.  5. Ο δικαιούχος της συνδρομής είναι ο οργανισμός που ευθύνεται για το έργο.  6. Μια προκαταβολή 96 640 ECU θα χορηγηθεί στο δικαιούχο με την έγκριση της παρούσας απόφασης. Το υπόλοιπο της συνδρομής θα χορηγηθεί σε μια μόνο δόση μετά την ολοκλήρωση του συνόλου των ενεργειών, μετά την υποβολή, επαλήθευση και έγκριση λεπτομερούς κατάστασης των δαπανών που πραγματοποιήθηκαν.  7. Οι υπεύθυνες αρχές για τη συντονισμένη ενέργεια θα μεριμνήσουν ώστε να τεθούν στη διάθεση της Επιτροπής όλα τα απαραίτητα στοιχεία επαλήθευσης (φάκελοι, χρηματοδοτικά έγγραφα κλπ.). Τα έγγραφα που αφορούν την πρόοδο των ενεργειών θα διαβιβασθούν στην Επιτροπή μετά από αίτησή της.  8. Κάθε διαφήμιση που αφορά τις ενέργειες οφείλει να αναφέρει καθαρά τη συνδρομή της Κοινότητας.  9. Εάν οι ανωτέρω όροι δεν τηρούνται, η Επιτροπή μπορεί να αποφασίσει να αναστείλει, να μειώσει ή να ακυρώσει τη συνδρομή και να απαιτήσει την επιστροφή των ήδη καταβληθέντων ποσών. Μια τέτοια απόφαση θα ληφθεί μόνο εφόσον ο δικαιούχος θα είναι σε θέση να υποβάλει τις παρατηρήσεις του, στις προθεσμίες που καθορίζονται από την Επιτροπή.